E L Ő T E R J E S Z T É S

**Szombathely Megyei Jogú Város Közgyűlése Oktatási és Szociális Bizottságának 2018. december 4-i ülésére**

# Javaslat a 2019. évi bérleményellenőrzési terv jóváhagyására

Szombathely Megyei Jogú Város Önkormányzata Közgyűlésének a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) rendelet 23.§ (1) bekezdése értelmében a lakások ellenőrzése a kezelő által legkésőbb a tárgyévet megelőző év október 31. napjáig elkészített és a Bizottság által jóváhagyott éves ellenőrzési terv alapján történik.

A rendelet alapján a SZOVA Nonprofit Zrt. Bérleménykezelési Osztálya az előterjesztés mellékletét képező 2019. évi bérleményellenőrzési tervet elkészítette. A melléklet terjedelmére tekintettel csak elektronikus formában kerül kiküldésre, mely elérhetősége: [www.szombathely.hu/Közgyűlés/E-Bizottsag/](http://www.szombathely.hu/Közgyűlés/E-Bizottsag/)2018.

Kérem a Tisztelt Bizottságot, hogy a 2019. évi bérleményellenőrzési tervet az előterjesztés melléklete szerinti tartalommal jóváhagyni szíveskedjék.

**Szombathely, 2018. november „ „.**

**/: Koczka Tibor :/**

**…/2018. (XII.04.) OSzB. sz. határozat**

Az Oktatási és Szociális Bizottság a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) rendelet 23.§ (1) bekezdése értelmében a 2019. évi bérleményellenőrzési tervet az előterjesztés melléklete szerinti tartalommal jóváhagyja.

**Felelős:** Rettegi Attila, az Oktatási és Szociális Bizottság elnöke

/a végrehajtásért:

Dr. Németh Gábor, a SZOVA Nonprofit Zrt. vezérigazgatója

dr. Bencsics Enikő, az Egészségügyi és Közszolgálati Osztály vezetője/

**Határidő:** 2018. december 31.